Bretagne/Korpus-divyezhek-brezhoneg-galleg huggingface dataset:
On appelle la prise de son également captation sonore. C’est l’étape d’enregistrement des sons sur le terrain (ambiance, voix…). 
Sondapout  a dalvez kement hag enrollañ sonioù war an dachenn (aergelc’h, mouezhioù…).
Yann Paranthoën utilisait souvent un système de captation stéréophonique (deux microphones Schoeps montés en couple de type ORTF, c’est-à-dire inventé par les techniciens de l’Office de la Radiodiffusion-Télévision française) et son parapluie pour se protéger du vent.     
Alies e veze gant Yann Parantoen ur reizhiad tapadur stereofonek (daou vikro Schoeps lakaet daou-ha-daou e-giz en ORTF, da lavaret eo un doare ober a oa bet ijinet gant teknikourien Ofis Skignañ Skingomz ha Skinwel Frañs) hag  e zisglavier a dalveze dezhañ d’en em wareziñ diouzh an avel.
Un enregistrement peut être retravaillé, c’est ce qu’on appelle le montage et le mixage. 
Adlabourat a c’haller un enrolladenn, ar pezh a vez  graet ar frammañ hag ar sonveskañ anezhañ.
Pour les enregistrements sur bandes magnétiques, le montage consiste à couper la bande et à coller les morceaux entre eux. On ne garde que ce que l’on souhaite.         
Evit an enrolladennoù war lurelloù magnetek e c’hoarvez ar frammañ e troc’hañ al lurell hag e pegañ an tammoù an eil war egile. Ne vez miret nemet ar pezh a vez c’hoant.
Lors du mixage, un certain nombre de sources sonores sont mélangées pour parvenir à une première réalisation, en intervenant sur le niveau, le timbre, la dynamique ou la spatialisation des signaux sonores. 
Pa vez sonvesket e vez kemmesket un nebeud mammennoù son evit en em gavout gant ar sevenidigezh kentañ, en ur labourat war live, sonliv, dialusk hag egorekadur ar sinalioù son.
Le mixage est fait généralement en studio. 
En ur studio e vez sonvesket peurliesañ.
L’ingénieur du son utilise une table de mixage, aussi appelée console.   
Gant ijinour ar son e vez implijet un daol-veskañ, a vez graet letrin anezhi ivez.
Il existe 2 types de supports pour les enregistrements durables : 
2 seurt skoroù zo evit an enrolladennoù padus :
les supports analogiques comme la bande magnétique, le disque vinyle ou la cassette ;
Ar skoroù analogek evel al lurelloù magnetek, ar pladennoù vinil pe ar c’hasedigoù ;
les supports numériques comme le disque compact et le disque dur.      
Ar skoroù niverek evel ar pladennoù arc’hant hag ar pladennoù kalet.
« L’expression radiophonique serait dans une sensibilité à ce qui se passe. » 
« An eztaol dre skingomz a vefe ur gizidigezh ouzh ar pezh zo o c’hoarvezout. »
(Yann Paranthoën, Propos d’un tailleur de son, éd. Phonurgia Nova, 2002)
(Yann Parantoen, Propos d’un tailleur de son, embannadurioù Phonurgia Nova, 2002)
Munissez-vous du casque et circulez autour du micro en faisant différents sons. 
Kemerit un tokarn ganeoc’h ha c’hoariit an dro d’ar mikro en ur ober trouzioù a bep seurt.
Observez comme le son se modifie en fonction de votre place dans l’espace.
Selaouit penaos e cheñch ar son diouzh al lec’h ma vezit.
« À la radio, il s’agit de choisir des mots qui ont un sens, bien sûr, mais surtout une force de couleur… (…) la voix est une musique avant d’être un sens. » 
« Er radio ez eus anv da zibab gerioù o deus ur ster, evel-just, met livioù nerzhus dreist-holl … (…) ar vouezh zo sonerezh a-raok bezañ ur ster. »
À vous d’expérimenter !
Deoc’h-c’hwi da arnodiñ !
Emparez-vous de la parabole et essayez à votre tour de capter les sons. 
Tapit krog er barabolenn ha klaskit d’ho tro tapout ar sonioù.
Vous verrez que ce n’est pas si simple et que vous devrez viser juste pour les attraper!...
Gwelet a reot n’eo ken aes d’ober hag e rankit bizañ eeun evit tapout anezho !...
Asseyez-vous et profitez-en pour écouter cinq créations sonores en intégralité.
It en ho koazez ha grit ho mad eus an digarez da selaou pemp krouidigezh son en o fezh.
« Joli comme à Brest »
« Joli comme à Brest »
Une émission dédiée au parler brestois, le « tit zef ». 
Un abadenn gouestlet da barlant Brest, an « tit zef ».
De la radio Fréquence Mutine au café La Plage, Yann Paranthoën commence ses investigations. 
Adalek ar radio Fréquence Mutine e tavarn La Plage e krog Yann Parantoen gant e ensklak.
L’occasion de revenir sur sa méthode. 
Un digarez da zistreiñ war e zoare ober.
Annie Le Berre, spécialiste du parler brestois et auteur du livre Joli comme à Brest, nous éclaire aussi sur le sujet.
Annie ar Berr, arbennigourez war parlant Brest hag aozerez al levr  « Joli comme à Brest », a ro skêrijenn dimp diwar-benn an dra-se.
« Joli comme à Brest » : 
« Joli comme à Brest » :
Fil rouge pour une émission future sur le « tit zéf »
Neudenn ruz evit un abadenn  da zont war an « tit zef »
Réalisation : Yann Paranthoën 
Sevenet gant : Yann Parantoen
Offerte par Yann Paranthoën au Festival Longueur d’ondes à Brest
Kinniget gant Yann Parantoen er Festival Longueur d’ondes Brest
Gracieusement prêtée par le Festival Longueur d’ondes de Brest 
Prestet evit netra gant Festival Longueur d’ondes Brest
« Piv out ? Qui es-tu ?»
« Piv out ? Qui es-tu ?»
L’école bilingue Saint-Roch de Lannion accueille des enfants qui apprennent le français et le breton. 
E skol divyezhek Sant Rok e Lannuon e vez degemeret bugale a zesk galleg ha brezhoneg.
« Piv out » est un jeu pour que les enfants se présentent les uns après les autres. 
« Piv out » zo ur c’hoari evit lakaat ar vugale da lavaret piv int an eil war-lerc’h egile.
Les institutrices expliquent la particularité de leur travail et les parents, le choix qu’ils ont fait en plaçant leurs enfants dans cette école. 
Displegañ a ra ar skolaerezed ar pezh zo dibar en o labour ha reiñ a ra tud ar vugale da c’houzout abalamour da betra o deus dibabet lakaat o bugale er skol-se.
« Piv out ? Qui es-tu ? »
« Piv out ? Qui es-tu ? »
« Madame Marcel, tenancière du bistrot »
« An itron Marcel, an davarnourez »
Madame Marcel est la tenancière du bistrot où Yann Paranthoën allait souvent manger le midi, quand il travaillait à la Maison de la Radio. 
An itron Marcel a zalc’h an davarn e-lec’h ma’z ae Yann Parantoen da zebriñ merenn da greisteiz pa laboure e Ti ar Radio.
Elle nous livre quelques unes de ses habitudes et nous parle du personnage qu’il était en dehors de son travail...
Diskuliañ a ra dimp un nebeud eus e voazioù ha displegañ a ra dimp peseurt doare den a oa anezhañ pa ne veze ket o labourat…
« La tenancière du bistrot » :
« La tenancière du bistrot » :
Réalisation : Didier Olivré, au moment de la préparation de son ouvrage Portraits de Bretagne…  paru aux Éditions Apogée.
Sevenet gant : Didier Olivré, d’ar mare ma oa o prientiñ Portraits de Bretagne… deuet er-maez gant an embannadurioù Apogée.
Séance inaugurale du festival Longueur d’ondes
Abadenn da zigeriñ ar festival Longueur d’ondes
Yann Paranthoën ouvre le festival Longueur d’ondes en parlant d’où il vient et de ce qui l’a amené à travailler à Radio France. 
Digeriñ a ra Yann Parantoen ar festival Longueur d’ondes en ur gomz eus pelec’h e teu ha petra en deus lakaet anezhañ da labourat gant Radio France.
Il introduit auprès du public l’écoute du « Portrait d’Irène Zack » et présente les similitudes qu’il entrevoit entre la sculpture et le travail radio.
Lakaat a ra an dud  da selaou an abadenn « Poltred Irène Zack » ha kinnig a ra an traoù a seblant dezhañ bezañ heñvel etre ar c’hizellerezh hag al labour radio.
Séance inaugurale du 1er festival de la radio et de l’écoute de Longueur d’ondes :
Séance inaugurale du 1er festival de la radio et de l’écoute de Longueur d’ondes :
Originaire de Trémargat dans les Côtes d’Armor, Iwan Thomas (1919-1989) mène sa première noce à  l’âge de 14 ans. 
Iwan Tomaz (1919-1989), genidik eus Tremargad en Aodoù-an-Arvor, a luskas e eured kentañ d’an oad a 14 vloaz.
Représentant de la deuxième génération d’une famille de sonneurs de treujenn gaol « clarinette », Iwan sonne avec son frère, René, pour les noces et pour toutes occasions. 
Ezel eus an eil remziad eus ur familh sonerien dreujenn-gaol « klarinetenn », Iwan a sonas asambles gant e vreur, René, evit an euredoù hag e kement degouezh zo.
Il apprend aussi l’accordéon diatonique et monte un orchestre de bal qui anime des centaines de mariages. 
Deskiñ a reas ivez seniñ akordeoñs diatonek ha sevel a reas un orkestr bal a luske kantadoù a euredoù.
La perfection du son, la puissance et la personnalité de son jeu ont fait sa renommée en tant que joueur de clarinette. 
Gant parfeted e son hag e zoare seniñ nerzhus dezhañ e-unan en doa brud evel soner treujenn-gaol.
Virtuose, reconnu par tous comme « le meilleur », il ne cessera d’animer des noces jusqu’à la fin de sa vie.
Ampart-kenañ, anavezet gant an holl evel « an hini gwellañ », ne baouezas ket da luskañ euredoù betek fin e vuhez.
La fabrication d’une bombarde aujourd’hui  
Oberiañ ur vombard en deiz a hiziv
À la fin du 19e siècle, des intellectuels et des notables bretons décident de valoriser et de promouvoir les traditions régionales. 
E dibenn an 19vet kantved e tivizas lenneien ha pennoù-bras breizhat talvoudekaat ha broudañ an hengounioù rannvroel.
Dans le domaine musical, les sonneurs sont invités à participer à des concours, dont le premier a lieu à Saint-Brieuc (Côtes d’Armor) en juin 1881.
War dachenn ar sonerezh e veze pedet ar sonerien da gemer perzh e kenstrivadegoù, a oa bet dalc’het an hini gentañ anezho e Sant-Brieg (Aodoù-an-Arvor) e miz Mezheven 1881.
Au tournant du 19e et du 20e siècle se développe un nouveau concept de « fête folklorique ». 
War-dro dibenn an 19vet kantved ha deroù an 20vet kantved e voe kaset ur meizad nevez a « fest foklorel » war-raok.
Celui-ci répond aux préoccupations des régionalistes, soucieux de la disparition des traditions, et à la demande grandissante des touristes en quête de pittoresque. 
Hennezh a vaste da brederioù ar rannvroelourien, na felle ket dezho lezel an hengounioù da vont da get, ha da c’houlenn an douristed a glaske muioc’h-mui gwelet traoù dibar ar vro.
En 1947 apparaît une nouvelle formation en Bretagne : le bagad. 
E 1947 e voe krouet strolladoù nevez e Breizh : ar bagadoù.
Celui-ci comprend trois pupitres : binious braz, progressivement remplacés par des cornemuses écossaises ; bombardes ; batterie. 
Teir rann a ya d’ober anezho : biniawoù, bet lakaet tamm-ha-tamm biniawoù-Bro-Skos en o lec’h ; bombardoù ;  taboulinoù.
Un chef, le penn-soner, assure le commandement de la formation.
Gant ur penn, ar pennsoner, e vez renet ar strollad-se.
À l’origine, le fest-noz est une « fête de nuit » à laquelle tout un village participe après les travaux des champs. 
En deroù e oa ar fest-noz ur fest ma kemere perzh ennañ an holl dud a oa o chom en ur gêriadenn goude al labourioù er parkeier.
Le premier fest-noz moderne a lieu en 1955, à Poullaouën : chanteurs et musiciens montent sur scène pour faire danser les participants. 
Ar fest-noz modern kentañ a voe aozet e 1955, e Poullaouen : mont a reas ar ganerien hag ar sonerien war al leurennn da lakaat an dud da zañsal.
Le phénomène connaît un véritable succès populaire.  
Berzh bras a reas ar festoù-se e-touez ar bobl
Joueurs de biniou de Cornouaille dans les années 1890, peut-être Le Bras et Paugam, de Pleyben (Finistère).
Biniaouerien eus Bro-Gerne er bloavezhioù 1890, marteze ar Braz ha Paogamm, eus Pleiben (Penn-ar-Bed).
Le couple Tanguy-Le Gourriérec de Melrand (Morbihan) anime une fête en 1936. 
Ar c’houblad Tangi/ar Gouriereg eus Mêlrant (Mor-Bihan) a oa o luskañ ur gouel e 1936.
Ils sonnent ensemble plus de soixante ans ! 
Ouzhpenn 60 vloaz o doa sonet asambles !
À la bombarde, Pierre Bocher, de Saint-Connec (Côtes-d’Armor), ici avec Louis Huby avec qui il joue souvent. 
Gant ar vombard, Pierre Bocher, eus Sant-Koneg (Aodoù-an-Arvor), amañ gant Louis Huby, a sone alies gantañ.
Les Donnio, célèbre famille de sonneurs de La Motte (Côtes-d’Armor). 
Ar re Donnio, ur familh brudet a sonerien eus ar Voudenn (Aodoù-an-Arvor).
De gauche à droite : Albert, Louis le père et Eugène. 
A gleiz da zehoù : Albert, Louis an tad hag Eugène.
Un trio réputé autour de Moncontour (Côtes d’Armor). 
Un triad brudet-kenañ eus Monkontour (Aodoù-an-Arvor).
Au tambour, Victor Couderc ; au biniou, Gilbert Hugues, à la bombarde, Yves Boscher. 
Gant an daboulin, Victor Courderc ; gant ar binioù, Gilbert Hugues, gant ar vombard, Yves Boscher.
La bombarde et le biniou bretons sur le front. 
Ar vombard hag ar binioù breizhat war an talbenn.
Photo parue dans l’Illustration du 3 juillet 1915.
Luc’hskeudenn embannet en « Illustration » an 3 a viz Gouere 1915.
Au biniou Per Lom Tertu, du Fret (Finistère) et Jean Carn à la bombarde. 
Gant ar binioù Pêr-Lom Tertu, eus ar Fred (Penn-ar-Bed) ha Jean Karn gant ar vombard.
Mocaër et Gourlaouic animent une noce à Châteaulin (Finistère) et portent le chapeau particulier aux sonneurs du Pays Rouzig. 
Mokaer ha Gourlaouig zo o luskañ un eured e Kastellin (Penn-ar-Bed), hag an togoù dibar gwisket gant ar sonerien eus ar Vro-Rouzig zo ganto war o fenn.
Deux des cinq frères de la célèbre famille Sciallour, de Saint-Yvi (Finistère) : Yvon à la bombarde et Jean-Marie au biniou.
Daou eus pemp breur ar familh brudet Siallour, eus Sant-Ivi (Penn-ar-Bed). Yvon gant ar vombard ha Jean-Marie gant ar binioù.
Pierre et François Quiniou de Plogastel-Saint-Germain en 1869 (Finistère). 
Pierre ha François Kinioù eus Plogastell-Sant-Jermen e 1869 (Penn-ar-Bed).
Cette photo est la plus ancienne connue à ce jour d’un couple de sonneur.
Al luc’hskeudenn-mañ zo an hini goshañ anavezet hiziv an deiz eus ur c’houblad sonerien.
Jean-Marie Hénaff de Gourlizon à la bombarde et Jean Marot du Juch au biniou (Finistère).
Jean-Marie Henañ, gant ar vombard, eus Gourlizon ha Jean Marot, gant ar binioù, eus ar Yeuc’h, (Penn-ar-Bed).
Musiciens bretons sur une plage à Saint-Quay-Portrieux (Côtes d’Armor) vers 1910.
Sonerien vreizhat war un draezhenn e Sant-Ke-Porzh-Olued (Aodoù-an-Arvor) war-dro 1910.
Le pardon du Pouldu (Finistère) en 1903. 
Pardon ar Pouldu (Penn-ar-Bed) e 1903.
Un couple sonne une danse tandis qu’un apprenti tente de suivre ses maîtres !
Ur c’houblad zo o seniñ un dañs tra ma’z eus un deskard o klask heuliañ e vistri !
Au biniou, Le Menn de Hanvec (Finistère).
Gant ar binioù, ar Menn eus Hañveg (Penn-ar-Bed).
Couple de sonneurs, Pont-Aven (Finistère).
Koublad sonerien, Pont-Aven (Penn-ar-Bed).
Arsène Cozlin de Rostrenen (Côtes d’Armor) mouillant sa treujenn-gaol. 
Arsène Cozlin eus Rostrenenn (Aodoù-an-Arvor) zo o c’hlebiañ e dreujenn-gaol.
Noce à Scrignac (Finistère) en 1905. 
Eured e Skrigneg (Penn-ar-Bed).
Un sonneur de bombarde est venu renforcer les deux sonneurs de clarinette.
Un talabarder zo deuet da harpañ an daou soner klarinetenn.
Noce avec joueur de clarinette (Finistère).
Eured gant ur soner klarinetenn (Penn-ar-Bed).
Couple de sonneurs, probablement des environs de Callac (Côtes d’Armor). 
Sonerien daou-ha-daou, moarvat e trowardroioù Kallag (Aodoù-an-Arvor).
François Goubin de Corlay (Côtes d’Armor) lors d'une noce. 
François Goubin eus Korle (Aodoù-an-Arvor) en un eured.
Né en 1904, ce sonneur fonde un orchestre dans les années 1930 : l’as des jazz, le jazz des as.
Ar soner-mañ, bet ganet e 1904, a savas un orkestr er bloavezhioù 1930 : l’as des jazz, le jazz des as.
Pier an Dall, sonneur de treujenn-gaol, et sa fille Marie-Louise photographiés vers 1905. 
Pier an Dall, soner treujenn-gaol, hag e verc’h Marie-Louise poltredet war-dro 1905.
Job Boëdec surnommé Soner koz « le vieux sonneur », de Plounévez-Quintin (Côtes d’Armor) vers 1920. 
Job Boedeg, lesanvet ar Soner kozh, eus Plounevez-Kintin (Aodoù-an-Arvor) war-dro 1920.
Jean-Marie Le Pennec de Lanrivain et Guillerm de Peumeurit-Quintin (Côtes-d’Armor).
Jean-Marie ar Penneg eus Larruen ha Gwilherm eus Purid-Kintin (Aodoù-an-Arvor).
Noce menée par un joueur de clarinette et un violoneux, en Ille-et-Vilaine, le 20 avril 1912.
Eured lusket gant ur soner klarinetenn hag ur violoñser, en Il-ha-Gwilen, d’an 20 a viz Ebrel 1912.
Pierre-Marie Geoffroy (1853-1933), tenant un chapeau, facteur de veuzes à Saint-Nazaire (Loire Atlantique).
Pierre-Marie Geoffroy (1853-1933), o terc’hel un tog, oberour beuzioù e Sant-Nazer (Liger-Atlantel).
Joueur de bignou de Saint-Thégonnec, 1844. 
Soner binioù eus Sant-Tegoneg, 1844.
Le biniaouer représenté par Célestin Deshays joue en réalité de la veuze !
Ar biniaouer, bet engravet gant Célestin Deshays, zo o seniñ beuz, e gwirionez.
Mariage de François-Marie Couet et de Marie-Joséphine Macé en 1888 à Saillé (Loire Atlantique). 
Eured François-Marie Couet ha Marie-Joséphine Masse e 1888 e Salieg (Liger-Atlantel).
Veuzou près d’Herbignac (Loire Atlantique) au début du siècle.
Soner beuz e-kichen Erbigneg (Liger-Atlantel) e deroù ar c’hantved.
Jean-Marie Renaud, dit le Couac, lors d’une noce à Noirmoutier (Vendée) en 1898.
Jean-Marie Renaud, lesanvet « le Couac » en un eured e Nervouster (Vande) e 1898.
François-Marie Moranton de Saint-Lyphard (Loire Atlantique), surnommé « Le Rouge de Bréca ». 
François-Marie Moranton eus Sant-Lefer (Liger-Atlantel), lesanvet « Ar Penn ruz eus Bregarn ».
Né en 1863, il pose en costume pour une fête touristique au début du siècle.
Hemañ, bet ganet e 1863, a oa o paouezadenniñ en e zilhad-Sul evit ur fest touristerezh e deroù ar c’hantved.
Le Rouge de Bréca. 
Ar Penn ruz eus Bregarn.
Sa forte personnalité mais aussi sa légendaire laideur et sa tignasse rouquine, contribuent à en faire une figure mythique de la presqu’île guérandaise.
E bersonelezh kreñv met ivez e vilder brudet hag e greouichenn ruz, a lakaas anezhañ da vezañ un den hollvrudet eus Gourenez Gwenrann.
Noce avec veuzou à Batz-sur-Mer (Loire Atlantique).
Eured gant ur soner beuz e Bourc’h-Baz (Liger-Atlantel).
Une noce de paludier, menée par le Rouge de Bréca, Batz-sur-Mer (Loire Atlantique).
Un eured paluderien, lusket gant ar « Ar Penn ruz eus Bregarn », Bourc’h-Baz (Liger-Atlantel).
Une noce à Saillé (Loire Atlantique) d’après le tableau de M. Vassalon.
Un eured e Salieg (Liger-Atlantel) diwar livadur M. Vassalon.
Joueur de veuze, Batz-sur-Mer (Loire Atlantique).
Soner beuz, Bourc’h-Baz (Liger-Atlantel)
Les conscrits de Plurien (Côtes d’Armor) vers 1928. À la vielle : Louis Bonenfant.
Konskried Plurien (Aodoù-an-Arvor) war-dro 1928 : Louis Bonenfant.
Noce à Plœuc (Côtes d’Armor) vers 1895 menée par deux sonneurs de la commune : Victor Turmel à la vielle et Julien Le Pavou, dit Girouette, à la clarinette.
Eured e Ploheg (Aodoù-an-Arvor) war-dro 1895 lusket gant daou soner eus ar gumun : Victor Turmel gant ar viell ha Julien Le Pavou, lesanvet « Girouette », gant ar glarinetenn.
Noce à Plœuc (Côtes d’Armor) vers 1895. 
Eured e Ploheg (Aodoù-an-Arvor) war-dro 1895.
Le vielleux pourrait être Julien Doré ; le joueur de bombarde Yves Ollivro ; tous deux habitent cette commune.
Julien Doré e c’hallfe bezañ ar biellour an talabarder Yves Ollivro ; int o-daou a oa o chom er gumun.
Le fameux Villedieu, vielleux virtuose, de Planguenoual près de Lamballe (Côtes d’Armor). 
Villedieu, ar biellour brudet hag ampart-kenañ, eus Plangonwal e-kichen Lambal (Aodoù-an-Arvor).
Vielleux des environs de Sévignac (Côte d’Armor) avant 1914. 
Biellourien e trowardroioù Sevinieg (Aodoù-an-Arvor) a-raok 1914.
L'équipage du trois-mâts la Léone en 1922. 
Skipailh an teirgwern « La Léone » e 1922.
À la vielle, Eugène Balland, de Plurien (Côtes d’Armor). 
Gant ar viell, Eugène Balland, eus Plurien (Aodoù-an-Arvor).
Il a lui-même fabriqué son instrument qu’il embarque à chaque campagne de pêche à la morue.
Fardet en doa e-unan ar benveg a veze kaset gantañ pa lestre e pep koulzad morueta.
Le père Zim-Zim, Joseph-Antoine Tallemand, l’une des grandes figures des rues nantaises au tournant du 19e et du 20e siècle.
Ar paotr Zim-Zim, Joseph-Antoine Tallemand, unan eus an dud brudet a veze gwelet er straedoù e Naoned e dibenn an 19vet hag e deroù an 20vet kantved.
Conscrits avec joueur de vielle.
Konskried gant ur soner biell.
Noce menée par un joueur de vielle. 
Eured lusket gant ur soner biell.
Double mariage précédé d’un violoneux à Noirmoutier-en-l’Île (Vendée) en 1897.
Eured doubl gant ur violoñser dirazo e Nervouster (Vande) e 1897.
Julien Le Tulzo de Noyal-Pontivy (Morbihan), vers 1905. 
Julien an Tulzoù eus Noal-Pondi (Mor-Bihan), war-dro 1905.
Il aime chanter en jouant du violon, mais il sonne aussi de la bombarde.
Plijout a rae dezhañ kanañ en ur seniñ violoñs, met bombard a sone ivez.
Toussaint Le Moal de Pleumeur-Bodou (Côtes d’Armor) anime plusieurs milliers de mariages.
Toussaint ar Moal eus Pleuveur-Bodoù (Aodoù-an-Arvor) a luskas meur a vil eured.
Pierre-Marie Labbé et Pierre, son fils, de Trémorel (Côtes d’Armor) en 1926. 
Pierre-Marie Labbé ha Pierre, e vab, eus Tremorae (Aodoù-an-Arvor) e 1926.
Meuniers et laboureurs, ils sont également violonistes. 
Milinerien ha labourerien-douar, violoñserien e oant ivez.
Une danse en plein air à Iffendic (Ille-et-Vilaine) menée par un joueur de violon.
Un dañs dindan an amzer en Ilfentig (Il-ha-Gwilen) lusket gant ur soner violoñs.
François-Marie Moranton dit Le Rouge du village de Bréca, en Saint-Lyphard (Loire Atlantique). 
François-Marie Moranton, lesanvet « Ar Penn ruz eus kêriadenn Bregarn  », e Sant-Lefer (Liger-Atlantel).
Joueur de veuze, il pratique aussi le violon.
Soner beuz, violoñs a veze sonet gantañ ivez.
Noce dans la région de Fougères (Ille-et-Vilaine) vers 1910. 
Eured e korn-bro Felger (Il-ha-Gwilen) war-dro 1910.
Ici sont réunis tous ceux qui participent à l’organisation du mariage. 
Amañ eo bodet an holl re a gemer perzh en aozadur an eured.
Au violon, on trouve Victor Bourgeon, de Billé ; à la clarinette, Jules Boisramé de Val-d’Izé. 
Gant ar violoñs emañ Victor Bourgeon, eus Bilieg ; gant ar glarinetenn, Jules Boisramé eus Nant-Izeg.
L’accordéoniste n’a pu être identifié.
N’ouzer ket pe anv eo ar soner akordeoñs.
Conscrits de Billé (Ille-et-Vilaine) en 1912. 
Konskried eus Bilieg (Il-ha-Gwilen) e 1912.
En bas, on voit Aubry, le jeune sonnou d’violon de Billé.
En traoñ e weler Aubry, ar soner violoñs yaouank eus Bilieg.
Noce menée par un joueur de violon, en Ille-et-Vilaine, le 27 octobre 1904. 
Eured lusket gant ur soner violoñs, en Il-ha-Gwilen, d’ar 27 a viz Here 1904.
Noces à Challans (Vendée) menées par deux joueurs de violon.
Eured e Challans (Vande) lusket gant daou soner violoñs.
Qu’est-ce qu’un sonneur ? 
Ur soner, petra eo ?
Un joueur de biniou accompagné de son compère à la bombarde, portant un chapeau breton et juché sur le fameux tonneau, une bouteille de vin à portée de main ?... 
Ur soner binioù eilet gant e gomper o seniñ bombard, un tog gantañ war e benn ha kludet war un donell ken brudet all, ur voutailhad win a-hed dorn ?...
Sans doute y a-t-il une part de vérité dans cette image caricaturale. 
Marteze ez eus ul lodenn gwirionez er skeudenn-lu-se.
Le sonneur est souvent un grand animateur de fête mais cela ne l’empêche pas d’être un vrai professionnel rétribué et reconnu – qu’il exerce ce métier à plein temps ou non. 
Alies e vez kaset ar gouelioù en-dro eus ar gwellañ gant ar sonerien met kement-se ne vir ket outo a vezañ gwir tud a vicher paeet ha brudet – pe e vefe graet leunamzer ar vicher-se ganto pe ne vefe ket.
En Bretagne, le terme de « sonneur » désigne tout type de musicien, et l’on y rencontre, en plus des couples de biniou-bombarde, nombre de vielleux, violoneux et autres veuzoux. 
E Breizh e vez graet gant ar ger « soner » evit envel n’eus forzh peseurt muziker hag ouzhpenn ar sonerien binioù-bombard daou-ha-daou e vez kavet er vro sonerien biell, violoñs ha beuz all a-leizh.
Il existe donc des pratiques musicales bretonnes diverses. 
Bez’ ez eus boazioù seniñ a bep seurt e Breizh neuze.
Qui plus est, ces pratiques ne sont pas figées : le sonneur n’hésite pas à adopter les instruments à la mode et les airs à la mode, contribuant à diffuser la nouveauté dans la société traditionnelle. 
Ouzhpenn-se, n’eo ket skornet ar boazioù-se : ne chom ket ar sonerien etre daou soñj evit degemer binvioù diouzh ar c’hiz ha seniñ tonioù diouzh ar c’hiz, en ur zegas o lod evel-se evit skignañ traoù nevez er gevredigezh henvoazel.
Héritier d’un savoir transmis par les générations précédentes, il n’en demeure pas moins un homme de son temps ouvert sur le monde. 
Petra bennak ma’z eus bet treuzkaset ur ouiziegezh dezho gant ar remziadoù kent ez eus tud eus o amzer ha digor war ar bed anezho memes tra.
L’une des fonctions essentielles du sonneur est de faire danser, car sans musique, pas de danse. 
Unan eus kargoù pennañ ar sonerien eo lakaat an dud da zañsal, rak hep sonerezh, dañs ebet.
Cependant, dans une société traditionnelle où le chant est omniprésent, c’est le plus souvent à la voix que l’on danse. 
Koulskoude, en ur gevredigezh henvoazel m’eo hollvezant ar c’han, e vez dañset ouzh ar vouezh peurliesañ.
La ronde chantée, pratiquée depuis des siècles, forme un tout où la narration, la musique et les mouvements répétés sont étroitement imbriqués. 
An dañs-tro kanet, a vez pleustret abaoe kantvedoù, zo un hollad ma vez liammet strizh an danevelliñ, ar sonerezh hag ar fiñvoù graet hag adc’hraet.
Reflet de la cohésion de la communauté, la ronde met l’ensemble des acteurs sur le même plan. 
An dañs-tro, adskeud eus ar c’henstag m’eo ar gumuniezh, a laka holl an obererien er memes renk.
Les chanteurs ne se distinguent pas du reste du groupe : ils chantent dans la danse et, le plus souvent, tous les danseurs leur répondent.  
N’eus ket a ziforc’h etre ar ganerien hag ar peurrest eus ar strollad : kanañ a reont en dañs ha peurliesañ e vez respontet dezho gant an holl zañserien.
Progressivement, les instruments gagnent du terrain sur le chant qui, dans certaines régions, perd sa place centrale. 
Tamm-ha-tamm e c’hounez ar binvioù-seniñ tachenn war ar c’han a goll e lec’h kreiz e kornioù-bro zo.
La danse évolue également, bien que les formes anciennes, en rond ou en chaîne, perdurent en de nombreux endroits. 
Cheñch a ra an dañsoù daoust ma pad ar stummoù kozh, dañsoù-tro pe chadennoù, e kalz a lec’hioù.
Les campagnes intègrent au 19e siècle de nouvelles modes : danses à figures puis danses en couple viennent alors modifier ou enrichir le répertoire traditionnel.    
War ar maez e oa bet degemeret gizioù nevez en 19vet kantved : dañsoù gant patromoù ha da c’houde dañsoù daou-ha-daou hag a oa deuet a-benn neuze da lakaat da cheñch pe da binvidikaat an dañsoù hengounel anavezet betek-henn.
Aux origines de la musique bretonne
E deroù sonerezh Breizh
Le terme de « sonneur » est attesté en Bretagne dès 1491. 
Ken abred ha 1491 ez eo testeniekaet eo ar ger « soner » e Breizh.
De cette époque, peu d’informations nous sont parvenues. 
Eus ar mare-se n’ouzomp ket kalz a draoù.
Les sonneurs se regroupent dans la confrérie des ménétriers qui leur assure reconnaissance et protection grâce à un cadre juridique. 
Bodet e oa ar sonerien e kenvreuriezh ar « sonerien-valeerien » a lakae anezho da vezañ anavezet hag a wareze anezho a-drugarez d’ur framm gwirel.
Ils participent alors à toutes les réjouissances : ils animent non seulement noces et fêtes locales, mais ils jouent aussi à toutes les fêtes publiques officielles. 
Kemer a raent perzh en holl ebatoù neuze : luskañ a raent n’eo ket an euredoù hag ar festoù lec’hel nemetken, met seniñ a raent en holl ouelioù foran ofisiel.
Vielle, violon, hautbois, fifre, « musette », soutenus parfois par un tambour, résonnent dans les campagnes - et les villes ! - bretonnes.
Bielloù, violoñsoù, oboelloù, pifoù, « musette », eilet a-wechoù gant un daboulin, a zassone war ar maez – hag er c’hêrioù ! – e Breizh.
Dans la seconde moitié du 17e siècle, apparaît un nouveau courant de pensée – l’académisme – qui fait de la connaissance de l’écrit la base d’une nouvelle musique savante. 
En eil lodenn eus ar 17vet kantved e oa deuet war wel ur redenn breder – an akademegezh – a rae eus anaoudegezh ar skrivañ diazez ur sonerezh gouiziek nevez.
Les ménétriers sont progressivement relégués au rang de musiciens secondaires par les élites. 
Lakaet e voe ar sonerien-valeerien a-gostez tamm-ha-tamm evel sonerien a eil renk gant ar vegenn eus an dud.
À partir des années 1790, la multiplication des sources fournit de précieuses informations sur cette tradition musicale populaire dont on pressent l’ancienneté.
Adalek ar bloavezhioù 1790 e voe muioc’h-mui a vammennoù ha gant-se ez eus bet degaset dimp titouroù prizius war an hengoun sonerezh pobl a c’haller soñjal ez eus un hengoun a-gozh anezhañ.
Dans l’imaginaire collectif, le biniou et à la bombarde incarnent les instruments bretons par excellence. 
An darn vrasañ eus an dud a laka ar vombard hag ar binioù da bimpatrom ar binvioù breizhek.
De fait, l’homogénéité des modèles utilisés et leur large diffusion marquent fortement le paysage instrumental breton. 
Hag e gwirionez dre m’eo unvan ar patromoù implijet ha dre ma vezont skignet a-vras e vez merket mat ganto bed ar sonerezh e Breizh.
Ce qui n’exclut pas d’infinies variations de détail car chaque terroir, chaque luthier, apporte sa touche personnelle. 
Ar pezh na vir ket a welet nouspet diforc’h etre ar binvioù rak pep terouer, pep luder a zegas e zoare dezhañ d’o sevel.
La bombarde possède pour ancêtre un hautbois de la Renaissance, aussi sa conception reflète-t-elle les connaissances musicales d’il y a plusieurs siècles. 
Ar vombard zo ur benveg a ziskenn eus un oboell eus an Azginivelezh, setu perak e ouzer pegen barrek e oa an dud war ar sonerezh meur a gantved zo.
Il en existe de nombreux types répandus dans toute l’Europe et au-delà.
Meur a seurt bombard zo hag a gaver en Europa a-bezh hag en tu-hont.
Le biniou en revanche est unique : c’est la plus aigue des cornemuses, grande famille d’instruments à réserve d’air. 
Ar binioù-bihan, avat, zo ur benveg dibar : ar benveg skiltrañ eo e-mesk ar biniawoù, ur familh vras a vinvioù gant ur sac’h da virout aer enno.
Curieusement, les preuves de sa présence en Bretagne sous cette forme spécifique ne remontent qu’à la Révolution. 
Souezhus eo met n’eo ket testeniekaet ar binioù-bihan er stumm dibar-se a-raok an Dispac’h Bras.
Il existe en Bretagne une autre cornemuse : la veuze, héritière d’un type en usage au Moyen-âge. 
Ur binioù all a gaver e Breizh : ar veuz, ur seurt benveg a veze graet gantañ er Grennamzer.
D’abord répandue dans tout l’est de la Bretagne, sa pratique s’est conservée de part et d’autre de l’estuaire de la Loire jusqu’au début du 20e siècle.
Emledet e oa, da gentañ, e reter Breizh a-bezh ; kendalc’het e voe da seniñ beuz a bep tu da aber ar stêr Liger betek deroù an 20vet kantved.
Dessine-moi un paysage sonore
Diskouez din liv ar sonioù
À partir de 1870, il devient possible de brosser un tableau précis des pratiques instrumentales populaires dans toute la Bretagne, et de suivre leur évolution jusqu’à nos jours. 
Adalek 1870 e c’haller sevel un daolenn resis eus doareoù seniñ ar bobl e Breizh a-bezh, hag heuliañ an emdroadurioù anezho betek an deiz a hiziv.
La « géographie musicale » de la Bretagne de la Troisième République nous offre bien des surprises. 
Souezhet-mat e c’haller bezañ gant toleadoù seniñ liesseurt Breizh dindan an Trede Republik.
Les aires instrumentales ne recoupent que partiellement les grandes aires de danses et ignorent les limites culturelles dessinées par les neuf anciens évêchés. 
Ne glot ket toleadoù ar binvioù penn-da-benn gant toleadoù bras an dañsoù ha ne oa ket o bevennoù heñvel ouzh bevennoù sevenadurel an nav eskopti kozh.
Elles font fi de la frontière linguistique qui sépare la Basse Bretagne bretonnante et la Haute Bretagne gallésante. 
Ober a raent fae war an harzoù yezhel etre Breizh-Izel vrezhonek ha Breizh-Uhel c’hallaouek.
À l’intérieur de ces cadres, c’est chaque « pays », espace constitué de quelques communes, qui développe sa propre identité musicale.  
E diabarzh ar bevennoù-se ez eo pep « bro » un tolead bodet un nebeud kumunioù ennañ hag a gas hec’h identelezh war-raok a-fet sonerezh.
Aux régions où se mêlent de nombreuses traditions instrumentales (au nord de Loudéac, par exemple) s’opposent d’autres où il n’y en a… aucune (Pays Pagan au nord de Brest). 
En enep d’ar c’hornioù-bro ma kaver kalz a hengounioù sonerezh mesk-ha-mesk (en hanternoz da Loudieg, da skouer), ez eus kornioù-bro all e lec’h ma ne gaver hengoun sonerezh ebet (Bro Bagan en hanternoz da Vrest).
Certains instruments sont cantonnés dans des espaces très précis où ils sont omniprésents (veuze, vielle, clarinette), d’autres couvrent près de la moitié de la Bretagne (biniou-bombarde, violon). 
Binvioù zo ne vezont kavet nemet e toleadoù resis-kenañ ma vez sonet ganto hepken (beuz, biell, treujenn-gaol), lod all a vez sonet en hanter eus Breizh pe war-dro (binioù-bombard, violoñs).
Sonner pour les noces : un métier
Seniñ evit an euredoù : ur vicher
C’est au nombre de noces qu’il a menées que l’on mesure la notoriété et le métier d’un sonneur. 
Diouzh an niver a euredoù kaset en-dro gantañ eo e veze muzuliet brud ha micher ur soner.
Guillaume Léon, dit Léon Braz, de Carhaix, pensait en avoir fait 5 000 entre 1890 et 1930 ; Jean-Marie Le Breton, du Faouët, joue à deux noces de trois jours par semaine, et cela huit mois par an… 
Guillaume Leon, lesanvet Leon Braz, eus Karaez, a soñje dezhañ en doa kemeret perzh e 5000 eured etre 1890 ha 1930. Jean-Marie Le Breton, eus ar Faoued, a sone e daou pe dri eured ar sizhun, ha kement-se eizh miz ar bloaz…
Vers 1900, il existe d’innombrables coutumes liées aux noces, certaines spécifiques à chaque « pays ». 
War-dro 1900 e oa a-leizh a henvoazioù liammet ouzh an euredoù, lod anezho dibar da « vro » pe « vro ».
La fête dure au moins deux jours, souvent trois. 
Daou zevezh da nebeutañ, tri devezh peurliesañ, e pade ar fest.
Les sonneurs participent à presque toutes les étapes, mais c’est lors du « jour d’honneur », où les mariés se présentent devant le prêtre, qu’ils sont le plus mis à contribution. 
Kemer a rae perzh ar sonerien e pep mare eus an eured, met d’an « deiz a enor » eo neuze, pa veze an dud-nevez oc’h en em ginnig dirak ar beleg, e veze goulennet diganto seniñ ar muiañ.
Ils connaissent l’air approprié à chaque situation : celui pour quitter la maison, ceux pour la marche, celui de sortie de l’église, celui du rôti, celui du découronnement de la mariée à la fin du bal. 
Anavezout a raent an ton a zeree ouzh pep mare : an hini evit kuitaat an ti, ar re evit bale, an hini evit sortial eus an iliz, hini ar rost, an hini a veze sonet pa veze digurunennet ar plac’h-nevez e fin ar bal.
Sans oublier celui pour la quête du sonneur, et surtout les dizaines d’airs à danser, pour réjouir la compagnie.
Hep disoñjal an hini a veze sonet pa veze kestet arc’hant evit ar sonerien, ha dreist-holl meur a zek ton da zañsal, evit laouenaat ar gompagnunezh.
(Ré)-inventer la musique bretonne 
(Ad)-krouiñ ar sonerezh breizhek
À partir des années 1880, l’ancienne société rurale bascule dans le monde moderne, entraînant un processus d’acculturation. 
Adalek ar bloavezhioù 1880 e oa tremenet ar gevredigezh diwar ar maez d’ar bed nevez, ar pezh zo bet kaoz d’an argerzh cheñch sevenadur.
Quelques notables bretons souhaitent enrayer ce phénomène. 
Un nebeud pennoù-bras breizhat o doa bet c’hoant da derriñ nerzh an dra-se.
Ils s’appuient sur la musique populaire pour créer des évènements propres à diffuser leurs idées : le concours de « musique pittoresque » est né ! 
En em harpet e oant war ar sonerezh pobl evit krouiñ abadennoù mat da skignañ o soñjoù : ganet e oa ar c’honkour « sonerezh giz ar vro » !
Le mouvement folklorique prend son essor avec la création de « fêtes bretonnes » et des premiers « cercles celtiques », mettant sur le devant de la scène les danses et les costumes. 
Al luskad folklorel a gemeras e lañs gant krouidigezh ar « gouelioù breizhek » hag ar « c’helc’hioù keltiek » kentañ, en ur lakaat war wel an dañsoù hag an dilhad war al leurenn.
Dévoiement des pratiques  populaires pour certains, ces initiatives contribuent  cependant à la visibilité d’une culture sur le déclin. 
Daoust ma kav da lod ez eo kement-se diheñchañ boazioù ar bobl e tegas an taolioù intrudu-se o lod, koulskoude, evit reiñ da welet ur sevenadur war an diskar.
Dans les années 1930, c’est la musique instrumentale que l’on tente de remettre à l’honneur, avec la création d’une « confrérie des sonneurs » (K.A.V., puis B.A.S.). 
Er bloavezhioù 30 ez eo ar sonerezh-benveg a oa bet klasket enoriñ, dre grouiñ ur « genseurtiezh sonerien » (K.A.V., B.A.S. da c’houde).
En 1947, le premier bagad voit le jour, inspiré des formations militaires écossaises. 
E 1947 e oa bet krouet ar bagad kentañ, awenet gant ar strolladoù milourel a Vro-Skos.
En 1954, à l’initiative du cercle celtique de Poullaouen, on invente le premier fest-noz (fête de nuit) moderne.  
E 1954 e voe krouet ar fest-noz modern kentañ, diwar intrudu kelc’h keltiek Poullaouen.
Au moment même où les élites tentent de valoriser le patrimoine traditionnel breton par le biais du mouvement folklorique, les sonneurs de tradition font évoluer leurs pratiques pour satisfaire aux exigences d’une clientèle avide de nouveauté. 
Er mare end-eeun ma klaske ar vegenn eus an dud talvoudekaat glad hengounel Breizh dre hanterouriezh al luskad folklorel e laka ar sonerien hengounel o doare seniñ da cheñch evit terriñ o c’hoant d’an dud c’hoantek a c’houlenne groñs traoù nevez.
L’accordéon est le symbole de cette évolution. 
An akordeoñs zo arouez an emdroadur-se.
Facile à apprendre et bon marché, il envahit la Bretagne à partir de 1890. 
Adalek 1890 e veze kavet ar benveg, aes da zeskiñ ha marc’had-mat, e pep lec’h e Breizh.
Dans les années 1930, il supplante presque complètement tous les autres instruments populaires. 
Er bloavezhioù 1930 e kemeras penn-da-benn pe dost lec’h an holl vinvioù pobl all.
Seuls ou dans des groupes appelés « jazz-bands », les joueurs d’accordéon sont partout demandés pour animer les noces ou les bals des nouvelles « salles de danse ». 
Goulennet e veze digant ar sonerien akordeoñs kas en-dro, o-unan-penn pe gant strolladoù anvet « jazz-bands », an euredoù pe ar balioù e-barzh ar « salioù dañs » nevez.
Ces musiciens, parfois novices, souvent sonneurs de tradition, construisent un répertoire original où se côtoient airs populaires et morceaux en vogue.  
Ar sonerien-se, o paouez deskiñ seniñ a-wechoù, sonerien hengounel alies, o doa savet un doniaoueg dibar ma kaved war un dro tonioù pobl ha tonioù diouzh ar c’hiz.
Ils contribuent notamment à  diffuser les danses en couples. 
Degaset o doa o lod evit skignañ an dañsoù daou-ha-daou da skouer.
Victime à son tour de la mode, l’accordéon tombe en désuétude après-guerre mais il retrouvera bien vite des oreilles attentives chez les jeunes musiciens de la nouvelle génération... 
Ne oa ket an akordeoñs diouzh ar c’hiz ken goude ar brezel, ken e teuas da vezañ divoas, met buan a-walc’h e oa bet sonerien yaouank eus ar remziad nevez o reiñ skouarn dezhañ…
Après guerre, rares sont les occasions pour les sonneurs de tradition de sortir leurs instruments de leur boîte. 
Goude ar brezel e oa ur ral d’ar sonerien hengounel sortial o binvioù eus o boest.
Bientôt, certains d’entre eux, à la demande de jeunes venus les rencontrer, vont se découvrir un nouveau rôle : jouer de la musique « bretonne ». 
Dambrest goude e oa bet lod anezho, diwar c’houlenn ar re yaouank deuet da gejañ ganto, o vont da c’hoari ur roll nevez : c’hoari sonerezh « breizhek ».
C’est-à-dire celle qu’ils ont apprise « à vue d’oreille » dans leur jeunesse. 
Da lavaret eo an hini a oa bet desket diwar glevet ganto en o yaouankiz.
Un nouveau cycle de transmission se met en place dans les années 1950/1990 : les « anciens sonneurs » transmettent leur répertoire à des apprentis, qui sont parfois du pays, plus souvent venus de la ville. 
Ur c’helc’hiad treuzkas nevez a oa bet lakaet war-sav er bloavezhioù 1950/1960 :  treuzkas a rae ar « sonerien gozh » o zonioù da zeskarded, eus ar vro a-wechoù, deuet eus ar c’hêrioù peurliesañ.
Au-delà des airs, et même des techniques de jeu, c’est une manière de vivre la musique, de la faire vivre, qui passe ainsi d’une génération à l’autre : un véritable art musical populaire qu’aucun manuel n’aurait pu transmettre !
En tu all d’an tonioù, ha d’an teknikoù seniñ zoken, ez eo un doare da vevañ ar sonerezh, da lakaat anezhañ da vevañ, a dremen evel-se eus ur remziad d’egile :  ur gwir arz sonerezh pobl na vije ket bet gallet treuzkas gant ul levr-deskiñ !
La confrérie des ménétriers
Kenseurtiezh ar sonerien-valeerien
Du 12e siècle jusqu’à la fin de l’Ancien Régime, les confréries unissent ceux qui exercent un même métier, les obligeant à une assistance mutuelle, à des devoirs religieux et à une bonne moralité, mais aussi établissant des zones de monopoles. 
Eus an 12vet kantved betek dibenn ar Renad Kozh e vode ar c’henseurtiezhioù ar re a oa war ar memes micher, en ur rediañ anezho da skoazellañ an eil egile, d’ober dleadoù relijiel ha da gaout ur vuhezegezh vat, met ivez dre ziazezañ takadoù ma ne oa nemeto o doa gwir da ren o micher enno.
Chaque confrérie élit un roi, tel Guillaume Dumanoir en 1658, « Roi des violons, maîtres à danser et joueurs d’instruments tant haut que bas du Royaume. » 
Gant pep kenseurtiezh e veze dilennet ur roue, evel Guillaume Dumanoir e 1658, « Roue ar violoñsoù, mistri dañserien ha sonerien binvioù ken uhel, ken izel eus ar Rouantelezh. »
Cette royauté ménétrière va se maintenir du 14e au 18e siècle. 
Etre ar 14vet hag an 18 vet kantved e pado ar rouantelezh sonerien-valeerien-se.
Le roi a un réel pouvoir : il accorde les brevets de maîtrise donnant le droit d’exercer la profession et prélève des impôts. 
Ur gwir c’halloud en doa ar roue : grataat a rae ar breouioù mestroniezh a roe gwir da embreger ar vicher ha sevel a rae an tailhoù.
Sonneurs, danses publiques et fêtes officielles
Sonerien, dañsoù foran ha gouelioù ofisiel
En ville, les ménétriers possèdent un vaste champ d’activité qui va des noces et autres réjouissances privées aux fêtes de confréries professionnelles en passant par les fêtes du calendrier. 
E kêr e sone ar sonerien-valeerien en un toullad mat a abadennoù, a yae eus an euredoù hag an ebatoù prevez all da festoù kenseurtiezhoù micherel en ur dremen dre ouelioù an deiziadur.
Leur présence est également requise lors des cérémonies officielles décrétées par le roi, l’autorité ecclésiastique ou la municipalité. 
Goulennet e veze diganto seniñ el lidoù ofisiel urzhiet gant ar roue, pennadurezhioù an Iliz pe ar c’huzul-kêr.
Il existe d’ailleurs des « musiciens municipaux » : en 1739, Rennes en possède huit, tous joueurs de violon. 
Bez’ e oa eus « Sonerien kêr » a-hend-all : e 1739 e oant eizh e Roazhon, sonerien violoñs an holl anezho.
À Nantes, en 1746, « la compagnie de violonier et simphonissier » doit « jouer dans toutes les assemblées, aux cérémonies publiques » et possède certains privilèges. 
E Naoned, e 1746, e rank « la compagnie de violonier et simphonissier » « c’hoari en holl vodadegoù, el lidoù foran » ha dreistwirioù zo he doa ivez.
Le binioù, pratiqué dans un grand quart sud-ouest de la Bretagne, fait partie de la famille des instruments à réserve d’air présente en Europe et jusqu’aux confins de l’Asie. 
Emañ ar binioù, a vez sonet en ur c’hard bras eus mervent Breizh, e familh ar binvioù dezho ur sac’h. En Europa ha betek bevenn Azia e kaver anezhañ.
Son jeu est continu : l’air insufflé par le sonneur dans la poche de cuir via un tuyau d’alimentation (le porte-vent, ou sutell) ressort par un tuyau mélodique (le chalumeau, ou levriad) et par un tuyau d’accompagnement (le bourdon ou korn boud). 
Dizehan eo e c’hoari : an aer a vez c’hwezhet e-barzh ar sac’h lêr dre un duellenn (ar sutell) ha sortial a ra dre un duellenn a daol ar sonenn (al levriad) ha dre un duellenn eilañ (ar c’horn-boud).
Traditionnellement, le biniou n’est joué qu’en compagnie de la bombarde. 
Er mod seniñ hengounel e vez atav eilet ar binioù gant ur vombard.
Sa forme actuelle, avec une tessiture très aigüe, n’est attestée que depuis la fin du 18e siècle.
Abaoe dibenn an 18vet kantved hepken ez eo testeniekaet stumm bremañ ar binioù, gant ur skeuliad skiltr-kenañ.
La bombarde, instrument à anche double, appartient à la famille des hautbois, présente en Europe, en Asie, et au nord de l’Afrique. 
Ar vombard, benveg gant ul lañchenn doubl, zo da vezañ renket e familh an oboelloù.
Les archives attestent la présence de cet instrument  en Bretagne dès le 15e siècle, mais les plus anciens modèles parvenus jusqu’à nous ne remontent qu’au tournant du 19e siècle. 
En Europa, en Azia, hag e norzh Afrika e kaver anezhi. En dielloù eo testeniekaet ez eus eus ar benveg-se e Breizh abaoe ar 15vet kantved, met ar skouerioù koshañ deuet betek ennomp zo eus war-dro deroù an 19vet kantved.
Le son puissant de la bombarde, fait pour le jeu en extérieur, nécessite de la part du sonneur un souffle adapté. 
Evit teuler sonioù kreñv gant ar vombard, graet evit seniñ er-maez, ez eo ret d’ar soner c’hwezhañ enni en doare a zere.
C’est ce qui explique son emploi systématique avec le biniou, ce dernier répétant et développant les phrases musicales que lui propose la bombarde, lui laissant ainsi le temps de reprendre son souffle.  
Ar pezh a zispleg e vez implijet bep taol gant ar binioù. Hemañ diwezhañ a adson hag a gas pelloc’h frazennoù sonerezh a vez kinniget dezhañ gant ar vombard, en ur lezel evel-se amzer d’an talabarder da dennañ e anal en-dro.
Binioù et bombardes sont fabriqués par le même artisan, tourneur professionnel le plus souvent. 
Biniawoù ha bombardoù a vez savet gant ar memes artizan, un turgner a vicher peurliesañ.
On connaît de véritables dynasties de tourneurs-sonneurs – tels les Jacob ou les Morice – aux instruments encore recherchés, tant leur aspect extérieur et leur musicalité sont accomplis. 
Anavezout a reer gwir familhoù turgnerien-sonerien – evel ar Jakobed pe ar re vMorice – a vez klask war o binvioù c’hoazh, ken mat eo o neuz diavaez hag o hesonded.
Les noms d’autres luthiers, non moins talentueux, nous sont parvenus (Douguet, Douirin…), mais ceux-ci, s’ils étaient sonneurs, n’étaient pas tourneurs professionnels. 
Anvioù luderien all, ken donezonet all, zo deuet betek ennomp (Douguet, Douirin…), met ar re-se, ma oa sonerien anezho, ne oant ket turgnerien a vicher.
Rois de la débrouille, les tourneurs, avec un outillage peu perfectionné (tours non motorisés, outils retaillés dans des armes blanches), réalisèrent de véritables objets d’art !
An durgnerien, roueed an diluz, a laboure gant binvioù eeun-tre (turgnoù hep keflusker, binvioù kalfichet diwar armoù yen), zo bet savet gwir draezennoù arz ganto !
Victor Gautier mène sa première noce à Plédran (22) en 1939 pour remplacer son père, un vielleux réputé de Saint-Julien, près de Saint-Brieuc. 
Victor Gautier a gasas e eured kentañ e Pledran (22) e 1939 e plas e dad, ur biellour brudet eus Sant-Juluan, e-kichen Sant-Brieg.
Il en animera jusqu’en 1990, tout d’abord uniquement à la vielle puis à l’accordéon chromatique. 
Kas a raio euredoù da c'houde betek 1990, da gentañ dre seniñ tonioù gant ar viell ha goude gant an akordeoñs kromatek.
Il continue d’utiliser la vielle pour la sortie de l’église ou pour accompagner les chants dans les cafés du bourg. 
Kenderc’hel a reas da ober gant ar viell evit lakaat an dud da sortial eus an iliz pe evit eilañ ar c’hanoù en ostalerioù eus ar vourc’h.
Dans les années 1960, il joue pour le cercle celtique de Saint-Brieuc. 
Er bloavezhioù 1960 e c’hoarias evit kelc’h keltiek Sant-Brieg.
En 1978, les anciens de Plaintel (22) forment le groupe Les Guédennes et « Totor la vielle » en devient pendant quinze ans le vielleux attitré, leur faisant danser « passepieds » et « tours sur le dret ». 
E 1978 e voe savet ar strollad Les Guédennes gant ar re gozh eus Pleneventer. "Totor la Vielle" a oa deuet da vezañ o biellour boas ha lakaat a rae anezho da zañsal « passepieds » ha « tours sur le dret ».
Fils et petit-fils de sonneur, Auguste Salaün, né en 1897 à Bannalec, près de Pont-Aven, mène des noces dès l’âge de 11 ans avec son père ou avec les compères de celui-ci ! 
Aogust Salaün, mab ha mab-bihan da sonerien, a oa bet ganet e 1899 e Banaleg, e-kichen Pont-Aven. Adalek e 11 vloaz en doa kaset euredoù en-dro asambles gant e dad pe gant komperien hennezh !
Après la Première Guerre mondiale « Gus » s’adapte, tout en gardant son instrument : il adopte de nouveaux répertoires, monte un orchestre de bal, et enregistre quatre 78 tours ! 
Goude ar Brezel bed kentañ en em reas « Gus » diouzh ar c’hiz, en ur virout e venveg : desket en doa tonioù nevez, savet un orkestr bal, hag enrollet peder fladenn 78 tro !
Virtuose de la bombarde, personnage savoureux héros de multiples anecdotes, il accueille chez lui de nombreux jeunes sonneurs, des années 50 aux années 70. 
Un talabarder ampart-kenañ e oa hag un den a blije dezhañ kontañ istorioù bihan saourus ha niverus c’hoarvezet gantañ. Degemer a reas e-leizh a sonerien yaouank, etre ar bloavezhioù 50 hag ar bloavezhioù 70.